**Spojená škola internátna, Duchnovičova 479, Medzilaborce**

**Organizačná zložka: Praktická škola**

**Kritéria prijatia uchádzačov do Praktickej školy**

**Pre šk.rok 2024/2025**

Praktická škola (podľa § 99 zákona č. 245/2008 Z. z. o výchove a vzdelávaní ) je typ školy, v ktorej vzdelávacie programy poskytujú vzdelávanie a prípravu na výkon jednoduchých pracovných činností.

Praktická škola v Medzilaborciach poskytuje prípravu v odbore: **pestovateľské práce a pomocné práce v administratíve.**

Číslo odboru: 6492 E 00

Kód praktickej školy : 710265336

**Kritéria pre prijatie uchádzačov do Praktickej školy**

Riaditeľ Spojenej školy internátnej, Duchnovičova 479, Medzilaborce v zmysle § 101, ods. 2,3,4 a § 62 až § 68 zákona č. 245/2008 o výchove a vzdelávaní (školský zákon) a o zmene a doplnení niektorých zákonov pre prijímanie uchádzačov do 1. ročníka učebný odbor 6492 E 00 – praktická škola denného štúdia Praktickej školy, ktorá je organizačnou zložkou Spojenej školy internátnej, Duchnovičova 479, Medzilaborce pre školský rok 2024/2025 po prerokovaní na pedagogickej rade určuje:

Do praktickej školy sa prijímajú žiaci:

* s mentálnym postihnutím alebo žiaci s mentálnym postihnutím v kombinácií s iným zdravotným postihnutím, ktorí ukončili špeciálnu základnú školu alebo ukončili vzdelávanie v špeciálnej triede pre žiakov s mentálnym postihnutím v ZŠ a ich stupeň postihnutia im neumožňuje zvládnuť prípravu v odbornom učilišti,
* žiaci, ktorí neboli úspešní na prijímacom konaní do odborného učilišťa (rozhodnutie o neprijatí do odborného učilišťa doloží zákonný zástupca žiaka), alebo nedokončili odborné učilište zo zdravotných dôvodov,
* iné fyzické osoby s mentálnym postihnutím alebo dospelí občania s mentálnym postihnutím v kombinácii s iným postihnutím, ktorí dovŕšili vek 18 rokov a neboli vzdelávaní v odbornom učilišti alebo praktickej škole.

Do Praktickej školy budú v školskom roku 2024/2025 prijatí uchádzači na základe podania prihlášky na štúdium do praktickej školy, preskúmania pedagogickej dokumentácie žiaka a dosiahnutých výsledkov prijímacej skúšky uchádzača.

**K prijatiu žiaka do Praktickej školy je potrebné predložiť nasledovnú pedagogickú dokumentáciu a dodržať nasledovné podmienky:**

* Prihláška na štúdium podaná **do 20.marca 2024** v listinnej podobe na tlačive 056 MŠVVaŠ SR s podpismi oboch zákonných zástupcov a uchádzača, potvrdená riaditeľom základnej školy,
* Správa z diagnostického vyšetrenia vydaná zariadením poradenstva a prevencie, ktorá obsahuje návrh podporného opatrenia,
* Potvrdenie o zmenenej pracovnej schopnosti (prikladá len uchádzač/uchádzačka, ktorý v bode 12 v prihláške uviedol, že má zmenenú pracovnú schopnosť),
* Vyjadrenie lekára so špecializáciou všeobecné lekárstvo o zdravotnej spôsobilosti študovať zvolený odbor vzdelávania,
* Potvrdenie o nastúpení/nenastúpení podané **do 22.mája 2024** podpísané oboma zákonnými zástupcami,
* Predloženie odborných lekárskych správ v prípade existujúcich ďalších zdravotných postihnutí - telesných, sluchových a zrakových postihnutí, narušenej komunikačnej schopnosti, autizmu alebo ďalších pervazívnych vývinových porúch, resp. iných chorôb a zdravotných oslabení (spolu s prihláškou).

**TERMÍNY KONANIA PRIJÍMACÍCH SKÚŠOK UČEBNÝ ODBOR 6492 E 00 – Praktická škola:**1.Kolo:

1.termín : 2.máj 2024 o 10.00 hodine,

2.termín : 6.máj 2024 o 10.00 hodine.

**MIESTO KONANIA PRIJÍMACÍCH SKÚŠOK:**

Budova Spojenej školy internátnej, Duchnovičova 479, Medzilaborce.

Doplňujúce údaje:

* Ak riaditeľ strednej školy po prerokovaní v pedagogickej rade školy rozhodne o tom, že sa na škole vykonajú prijímacie skúšky v ďalšom termíne na nenaplnený počet miest pre žiakov, ktorých možno prijať do tried prvého ročníka, zverejní toto rozhodnutie najneskôr do **6. júna 2024.** Prijímacie skúšky „v druhom kole“ sa pre školský rok 2024/2025 budú konať 18. júna 2024 podľa kritérií platných v prvom kole.
* V počte žiakov prijímaných do prvého ročníka riaditeľ strednej školy rezervuje potrebný počet miest pre všetkých uchádzačov, ktorí sa prijímacej skúšky zo zdravotných dôvodov nemohli zúčastniť a boli riadne ospravedlnení; týmto uchádzačom určí riaditeľ strednej školy náhradný termín prijímacej skúšky najneskôr do 31.08.2024.

**FORMA, OBSAH A ROZSAH PRIJÍMACEJ SKÚŠKY UČEBNÝ ODBOR 6492 E 00 – praktická škola**

Ústna skúška pozostáva z jednoduchých komunikačných úloh zameraných na zistenie úrovne rečového prejavu a porozumenia reči u uchádzačov.

Písomná skúška pozostáva z jednoduchých úloh zameraných na zistenie úrovne písomného prejavu uchádzačov.

**Kritéria prijatia**

* Ústna skúška hodnotenie:

 0-4 body nevyhovel, 5-10 bodov vyhovel, maximálny počet bodov 10

* Písomná skúška hodnotenie:

0-4 body nevyhovel, 5-10 bodov vyhovel, maximálny počet bodov 10

* Maximálny počet bodov za skúšky: 20
* Minimálny počet bodov pre prijatie: 10

**5. Zverejnenie zoznamu uchádzačov podľa výsledkov prijímacieho konania**

 Riaditeľ strednej školy zverejní zoznam uchádzačov podľa výsledkov prijímacieho konania dňa **17. mája 2024.** Výsledky budú zverejnené na oznamovacej tabuli vo vestibule školy a na webovej stránke školy. Zoznam bude obsahovať poradie uchádzačov s vopred pridelenými číselnými kódmi zoradenými podľa celkového počtu bodov získaných pri prijímacom konaní. Uchádzač alebo zákonný zástupca neplnoletého uchádzača najneskôr do 22.mája 2024 písomne potvrdí strednej škole prijatie na vzdelávanie.

V Medzilaborciach dňa 15.11.2023

 Riaditeľ školy: Mgr. Jozef Capcara